  Майя Бывальцева Ижкарлы «Уж данлыкъя кар» (««Город трудовой доблести») ним сётон понна Россилэн Кункатаз воштонъёс пыртонъя огъяросси куара сётон улсын сизьым нунал ӵоже элькунын 250 сюрс адями дурбасьтӥз. Эшшо 150 сюрс куара азьвылгес люкамын вал. Карлэн тӧроез Олег Бекмеметьев куара сётонлы нырысь-валысь йылпумъянъёс лэсьтӥз. Ижкар – та нимез басьтыны быгатӥсьёс пӧлысь одӥгез тужгес тупамонэз луэ. Ож аръёсы Удмуртилэн шоркараз ужась промышленной предприятиос армилы ожгар техника но снаряжение лэсьтӥзы. Соос фронтлы 12 миллион ыбылӥськон тӥрлык сётӥзы. 1042-тӥ арысь толшорысен асьме заводъёс уй-нуналскын одӥг ыбылӥськон но одӥг авиаци дивизиослы тырмымон ожтӥрлык поттӥзы Олег Бекмеметьев, Ижкарлэн тӧроезИжкар сяна, дано ним понна Россиысь эшшо 20 каръёс – бадӟым промышленной центръёс - нюръясько. Приволжск федерал округын – Казань (201 сюрс 672 куара люказы), Саратов (600 сюрс куара), Самара (519 сюрс 93 куара), Нижний Новгород (742 сюрс 662). Матысь дыре Россилэн азьмуртэз Владимир Путин «Победа» оргкомитетлэсь кенешонзэ ортчытоз, отын улосвыл кивалтӥсьёслэсь каръёслы дано ним сётыны вазиськонъёссэс эскерозы. «Уж данлыкъя кар» ним басьтэм каръёсын стела пуктозы. Олег Бекмеметьевлэн верамезъя, Ижкарын стела кылдоз со ёросын, кудаз улӥсьёс кичӧлтонлы тросгес куара сётӥзы. Нырысь-валысь йылпумъянъёсъя, куара сётонэ Октябрь ёросын улӥсьёс тужгес мыло-кыдо пыриськизы. Тодэ вайытом, Тодэ вайытом, Ижкарлы уж данлыкъя кар ним сётон понна куара люкан 2020-тӥ арын 5-тӥ южтолэзе кутскиз.  Тегъёс: Мерлык Ижкар Удмуртия БыдӟымАтыкайож ОлегБекмеметьев куарасётон  